Здравейте,  

Имам следният проблем. Днес, след проверка от КАТ, се оказа, че пожарогасителят ми не отговаря на изискванията. Поискаха да ми напишат фиш, който отказах да подпиша. Заявиха ми, че в такъв случай ще ми вземат контролния талон и трябва да си го търся от КАТ по местоживеене след 1 месец и след плащане на глобата. След като попитах няма ли да ми издадат някакъв документ, те отговориха – не. Дори не ми дадоха да видя какво пише в него. Сега чета, че мога да шофирам без синия талон, само ако имам в себе си Акт, който всъщност замества талона.  

В правото си ли са полицаите да не ми дадат копие от Акта? Какво трябва да направя, за да имам право да шофирам?  

Благодаря предварително!




Отнемане на контролен талон от КАТ без връчване на Акт
======================================================

 

Здравейте,


действително е следвало полицаите да Ви връчат копие от АУАН (акт за установяване на административно нарушение), в случай че е издаден такъв, тъй като имате право в тридневен срок да направите писмени възражения. Можете да проверите в КАТ дали имате издаден такъв акт.


Поздрави,  

адв. Митова  

0898 303092


